《和虞仲房潼川运使韵》
宋代·袁说友

西湖樽俎忆风流，今日樯乌过我州。
万里相忘嗟又别，九华何惜更同游。
中郎有了新镌石，小子无言只点头。
及此公余多暇日，为君作计且邀留。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。